George Lucas skrev hovedhandlingen for Star Wars-sagaen allerede i 1973. Senere har han sagt at han da ennå ikke hadde noen detaljer, kun hovedpunktene i plottet. Han skrev manuset til denne filmen i 2003 og 2004, og tillot manusforfatteren Tom Stoppard å renskrive dialogen og omskrive manuset. Den var originalt på 126 sider. Herav utgjorde Mustafar-duellen bare tre til fire sider. Produsent Rick McCallium mente at lyssabelduellen var et vendepunkt i filmen og på mange måter for hele sagaen, og at den derfor var veldig vanskelig for Lucas å skrive.